हमरा पढ़क शौभाग्य भेटल कलानंद भट्ट कृत गजल संग्रह "कान्हपर लहास हमर" जे की १९८३मे प्रकाशित भेल अछि। एहि गजल संग्रहमे कलानंद भट्ट जीक गजल प्रति सम्बोधन 'गजलक मादे'क अलाबा कुल ४८टा गजल वा गजल सन किछु अछि। भट्टजी अप्पन संबोधन 'गजलक मादे'मे तँ विभक्ति सटा कए लिखने छथि मुदा बाद बांकी गजल सभमे विभक्ति शब्दसँ हटा कए लिखल अछि। ई संकेत अछि हुनक वा हुनक समकालीन मैथिली लेखकक द्वारा गद्य आ पद्यमे मैथिली प्रति कएल गेल अन्तर।
 आब एहि मतलाक हिसाबे काफिया भेल 'रल', मुदा एहि गजलकेँ आँगाक शेर सबहक काफिया अछि - 'बनल', 'बनल', 'चलल', 'कयल'।
 आब एहि मतलाक काफिया भेल 'ीबि', मुदा गजलक आन-आन शेरक काफिया अछि, 'लीबि','पीबि', 'खीचि', 'पीति'। एहिठाम 'लीबि' आ 'पीबि' तँ ठीक मुदा 'खीचि' आ 'पीति' ?
 एहिठाम काफिया भेल 'ाटल' जेना की काटल, चाटल, साटल, मुदा एहि गजलक आन आन काफिया अछि 'साटल', 'फाटल', 'जागल', 'लागल'। एहिठाम 'साटल' तँ ठीक अछि, 'फाटल' ठीक मुदा एकर पुनः प्रयोग आ 'जागल' आ 'लागल' ?
 मतलाक काफिया भेल 'रा' मुदा एहि गजलक आगाँक शेरक काफिया प्रयोगमे अछि, 'दनदना','खड़ा', 'चला', 'बना', 'रचा', ऐ गजल तेसर शेरक काफिया 'खड़ा' ठीक अछि बांकी सभ गल्ती।
 एहि तरहे १८,१९,२०,२१,२२,३३,४८म गजलक काफिया ठीक नहि अछि।
 आब उपरकेँ मतलामे काफिया भेल 'ूमि' (दीर्घ ऊ कार आ मि) मुदा एहि गजलक आन शेरक काफिया राखल गेल अछि, 'घूमि', 'चूसि', 'रेड़ि', 'बूकि', आब घूमि ठीक बाद बांकी 'चूसि', 'रेड़ि', 'बूकि', कोन मादे ठीक भऽ सकैत अछि।
 आब एहि मतलाक दुनू पाँतिमे कोमन अछि "नागे देखैत छी" जे की रदीफ भेल आ रदीफसँ पहिने काफिया लापता अछि।
 ऐ शेरमे रदीफ भेल 'विधाता' आ काफिया भेल 'ेलौं'। आब एहि गजलक आन-आन शेरक काफिया अछि, 'बनेलौं', 'चढ़ेलौं', 'सिरजेलौं', 'बनेलौं', 'चढ़ेलौं'। मतलाक शेरक हिसाबे काफिया दुरुस्त अछि मुदा 'बनेलौं' आ 'चढ़ेलौं' शव्दक आवृति काफियामे एकसँ बेसी बेर अछि। एहि तरहे गजल संख्या १५ आ ४५ मे सेहो काफियामे एक शव्दक आवृति एक बेरसँ बेसी बेर भेल अछि।
 एहि मतलामे देखी तँ रदीफ भेल 'रहल लोक' आ काफिया 'ौऽ', मुदा एहि गजलक आन-आन शेर सबहक काफिया आ रदीफ दुनू संगे अछि, 'दौड़ रहल लोक', 'सिरमौर बनल लोक', 'पछोड़ पड़ल लोक', 'सिलौट रहत लोक'। एहि शेर सभमे, 'दौड़ रहल लोक'मे मतलानुसार काफिया आ रदीफ दुनू दुरुस्त अछि मुदा तेसर आ पाँचम शेरमे रदीफ गल्ती अछि आ चारिम शेरमे तँ काफिया आ रदीफ दुनू गरबड़ागेल अछि। कहि तँ एहि गजलकेँ पाँचो शेरधरि गजलकार ई नहि निर्धारित कए सकल छथि जे कोन काफिया अछि आ कोन रदीफ, एहि असमंजसमे खिच्चैर बनि सम्पूर्ण गजल लहास बनि गेल अछि। बिल्कुल एहने तरहक बीमारीसँ ग्रस्त गजल ४३ सेहो अछि।
 अर्थक मादे कहू तँ एहि शेरक दोसर पाँतिमे "करै"केँ जगह 'बजै' हेबा चाही मुदा गजलकार "करै छी"केँ रदीफ मानि "ाल"केँ काफिया बनोलनि। एहि तरहे मतलाक काफिया आ रदीफ ठीक अछि मुदा गजलक आन-आन शेरक काफिया आ रदीफ संगे अछि, "ताल करै छी", "नेहाल करै छी", "जाल करै छी", एतए धरि सभ ठीक मुदा अंतिम शेरमे अछि "टाल रखै छी" रदीफ 'करै छी'केँ जगह रखै छी अर्थात रदीफ गल्ती एकरे कहै छैक, 'सौँसे खीरा खाए कऽ पेनी तीत'।
 जँ कनिक धियान देने रहितथि तँ एतेक लअग एला बाद वर्णवृत पूरा ने होबाक कोनो कारण नहि। कहब ई जे इहो गजल बेबहर भेल।
 "कोन आयल जमाना जुआरी एतय (२१ मात्रा)
भवना अविवेकी बनल जा रहल" (१९ मात्रा)
एहिना सम्पूर्ण संग्रहमे नहि कोनो गजल मात्रिक गणनामे पूर्ण अछि आ नहि वर्णवृतमे। मने ई संग्रह पूरा-पूरी बेबहर गजल संग्रह अछि। काफिया आ रदीफक अशुध्यताक कारणे एहि तरह केर रचनाक संग्रहकेँ अजादो गजल केर श्रेणीमे रखनाइ उचित नहि।
 गजल व्याकरणक एकटा आओर महत्वपूर्ण हिस्सा अछि मकता, अर्थात गजलक अंतिम शेर जाहिमे शाइर अपन नाम अथवा उपनामक देने होथि। एहि संग्रहक कोनो गजलमे मकताक प्रयोग नहि अछि।
 आब ऐ शेरक की अर्थ बूझल जेए ? आ जँ बुझबो करब तँ कतेक काल बाद आ ओहो के ?
 जँ ई मैथिली तँ हिंदी की ?
 आब आबी भाव पक्षपर, तँ एहि संग्रहक सभ गजलक भाव पक्ष जबरदस्त अछि। समाजक कोनो एहन कोण नहि जाहिपर शाइर ऐ संग्रहमे वर्णन नहि केने होथि। चापलूसीसँ शुरू कए आम लोकक जीवनक विषमता, भ्रस्टाचार, महगाइ, अपहरण, लूटि-पाट, राजनीति सभ विषयपर अपन कलम चलबैत एक एक भावकेँ उजागर करैमे सफल छथि मुदा भाव केतबो नीक किएक नहि हुए जँ गजल गजलक व्याकरणसँ अछूत अछि तँ ई ओनाहिते भेल जेना बड्ड नीक बिन प्राणकेँ मनुक्खक देह। 